Uiteindelik! 'n Penvriend vir Paul | Maroela Media
Jyah Elliott (Foto aan ABC verskaf deur Carla Elliott)
In 1969 het die 13-jarige Paul en sy gesin van hul huis in Engeland na Melbourne in Australië verhuis. Met die skip op pad na Australië, het hy 'n paar leë glasbottels gekry en boodskappe in elkeen geplaas en die bottels, met die briefies in, op verskeie plekke in die see gegooi.
Hy het op die briefies versoek dat iemand sy penmaat sal word en 'n brief vir hom sal stuur na sy nuwe adres in Australië.
Dekades lank het hy niks gehoor nie en hy het aangeneem sy boodskappe het in die oseaan verdwyn.
Die negejarige Jyah Elliot het egter verlede Dinsdag op een van dié briefies afgekom toe 'n bottel by Talia Beach in die suide van Australië uitgespoel het. Hy het dieselfde dag nog 'n reaksie gestuur. Jyah se brief het egter nie by Paul uitgekom nie, omdat die Gilmores intussen al 'n hele paar keer verhuis het.
Die Australiese Uitsaaikorporasie het egter Paul deur sy uitgebreide familie in Australië en Engeland opgespoor.
Paul se suster het laat weet dat Paul tans op 'n vaart in die Baltiese See. Hy sal beslis op Jyah se brief reageer sodra hy weer terug is by die huis.
Wow, Jyah, dis so cool. Ek hoop jy kry 'n brief van Paul af, en dat julle twee sommer lekker per brief, of dalk nou e-pos, sal kan kommunikeer.
Wat 'n lekker lees storie!
Dis 'n wonderlike storie. Dalk het Paul tog ander briewe ook gekry, maar omdat hy so baie verhuis het in die tussentyd het dit dalk nooit by hom uitgekom nie? Mens sal nooit weet nie. Sommer lus en skryf 'n brief aan my Ouma, sommer vir die lekker ♥